ຍານອະວະກາດ ຂອງອົງການ NASA ​ບິນເຂົ້າ​ຕຳໂງ່ນຫີນ ເຊິ່ງເປັນການທົດລອງ ​ໃນການປ້ອງກັນດາວເຄາະຄັ້ງທໍາອິດເທົ່າທີ່ເຄີຍມີມາ
Experiment designed to avert a potentially catastrophic meteorite collision with Earth
ອົງການ NASA ປະສົບຄວາມສໍາເລັດ ໃນການສົ່ງຍານອະວະກາດດາດທ໌ (DART) ໄປຕໍາໃສ່ໂງ່ນຫິນຢູ່ນອກອະວະກາດທີ່ຫ່າງໄກອອກໄປ ໃນວັນຈັນທີ່ຜ່ານມາ ເຊິ່ງເປັນການທົດສອບກ່ຽວກັບລະບົບປ້ອງກັນດາວເຄາະຄັ້ງ ທໍາອິດຂອງໂລກ ໃນການທົດລອງດັ່ງກ່າວ ແມ່ນອອກແບບມາ ເພື່ອປ້ອງກັນໄພພິບັດຈາກການແລ່ນເຂົ້າຕຳໜ່ວຍໂລກຂອງໂງ່ນຫີນຂະໜາດໃຫຍ່ ພາລະກິດທີ່ທະເຍີທະຍານດັ່ງກ່າວນີ້ ໄດ້ຮັບການສະໜັບສະໜຸນໂດຍໜ່ວຍງານວິທະຍາສາດແຫ່ງຊາດຂອງປະເທດອອສເຕຣເລຍ ຟີລ ເມີເຊີ ມີລາຍງານເລື້ອງນີ້ຈາກນະຄອນຊິດນີ, ເຊິ່ງ ທິບສຸດາ ຈະນໍາເອົາລາຍລະອຽດມາສະເໜີທ່ານ ໃນອັນດັບຕໍ່ໄປ “ວາວ!” “ພວມລໍຖ້າການຢືນຢັນ ຈາກວີດີໂອຢູ່” ນັກຄົ້ນຄວ້າທີ່ບໍ່ບອກຊື່ຄົນນຶ່ງ ກ່າວວ່າ “ມາແລ້ວ ພວກເຮົາໄດ້ຮັບແລ້ວ ” “ແລະພວກເຮົາໄດ້ເຫັນຜົນກະທົບແລ້ວ ” ມີການສະເຫຼີມສະຫຼອງຢູ່ທີ່ສູນກາງການດໍາເນີນງານນອກນະຄອນຫຼວງວໍຊິງຕັນ ດີຊີ 10 ເດືອນ ລຸນຫຼັງການປ່ອຍຍານອະວະກາດດັ່ງກ່າວ, ການທົດສອບກ່ຽວກັບການປ່ຽນທິດທາງໂງ່ນຫີນ ຂອງອົງການ NASA ຫຼື ພາລະກິດ DART ທີ່ ຍານແລ່ນເຂົ້າຕຳໂງ່ນຫີນ ໃນໄລຍະໄກນັ້ນ ໄດ້ປະສົບກັບຄວາມສໍາເລັດ ຈຸດປະສົງແມ່ນໃຊ້ຍານອະວະກາດແລ່ນເຂົ້າໄປຕຳໃສ່ໂງ່ນຫີນໂດຍກົງ ເຊິ່ງມີຄວາມແຮງພໍ ທີ່ຈະປ່ຽນທິດທາງໂຄຈອນຂອງໂງ່ນຫິນ ທີ່ມີຂະໜາດໃຫຍ່ກວ່າປະມານບໍ່ເທົ່າໃດວິນາທີ ຢ່າງໃດກໍຕາມ, ມັນຈະໄດ້ໃຊ້ເວລາຫຼາຍມື້ ຫຼືຫຼາຍອາທິດ ຈຶ່ງຈະຮູ້ຈັກໄດ້ວ່າເສັ້ນທາງການສັນຈອນຂອງໂງ່ນຫິນຂະໜາດນ້ອຍກວ່ານັ້ນ ໄດ້ປ່ຽນແປງໄປເທົ່າໃດ ທ່ານນາງຣີເບກກ້າ ອາລເລັນ (Rebecca Allen), ຈາກສູນກາງຟີຊິກດາຣາສາດ ແລະຄອມພິວເຕີ້ຂະໜາດໃຫຍ່ ຢູ່ທີ່ມະຫາວິທະຍາໄລສວິນເບີນ (Swinburne) ຂອງປະເທດອອສເຕຣເລຍ ໄດ້ກ່າວຕໍ່ອົງການອອກອາກາດຂອງປະເທດອອສເຕຣເລຍວ່າ ພາລະກິດດັ່ງກ່າວ ປະສົບກັບຜົນສໍາເລັດທີ່ໜ້າຍິນດີທີ່ສຸດ, ເຊິ່ງທ່ານນາງໄດ້ກ່າວວ່າ: ພາລະກິດຍານ DART ຂອງອົງການ NASA ໄດ້ຮັບການສະໜັບສະໜຸນໂດຍໜ່ວຍງານດ້ານວິທະຍາສາດແຫ່ງຊາດຂອງປະເທດອອສເຕຣເລຍ ຫຼື CSIRO ມັນຄຸ້ມຄອງໃນການສື່ສານດ້ານອະວະກາດທີ່ຊັບຊ້ອນຂອງແຄນເບີຣາໄດ້ຢ່າງເລິກເຊິ່ງ, ອັນເປັນນຶ່ງໃນສາມສະຖານີຢູ່ໃນທົ່ວໂລກ ທີ່ປະກອບເຂົ້າໃນເຄືອຂ່າຍອະວະກາດໄດ້ດີກວ່າຂອງອົງການ NASA, ແລະກໍຮັບສັນຍານສຸດທ້າຍຈາກຍານອະວະກາດ ໃນຂະນະທີ່ມັນໄດ້ພຸ້ງເຂົ້າໄປ ແລ້ວຕໍາໃສ່ໂງ່ນຫິນໃນອັນທີ່ຮ້ອງວ່າ Dimorphos ຜູ້ຊ່ຽວຊານກ່ຽວກັບການປ້ອງກັນດາວເຄາະກ່າວວ່າ ການປ່ຽນແປງທິດທາງຂອງໂງ່ນຫິນ ຫຼືດາວຫາງທີ່ເປັນອັນຕະລາຍນັ້ນ ຈຶ່ງເລືອກທີ່ຈະລະເບີດມັນຖິ້ມ ແລ້ວເຮັດໃຫ້ມັນກາຍເປັນເສດນ້ອຍໆຫຼາຍອັນທີ່ສາມາດຕົກລົງມາສູ່ພື້ນໂລກໄດ້ ນັກດາຣາສາດຂອງປະເທດອອສເຕຣເລຍ ທ່ານນາງເຄີດສເຕັນ ແບັງສ໌ (Kirsten Banks) ກ່າວວ່າ ພາລະກິດຍານ DART ຂອງອົງການ NASA ຈະເປັນການທົດລອງການປ້ອງກັນດາວເຄາະ ຂອງພວກເຮົາ, ເຊິ່ງທ່ານນາງກ່າວວ່າ: ໂງ່ນຫິນສອງກ້ອນ ທີ່ເປັນສ່ວນນຶ່ງໃນພາລະກິດຍານ DART ຂອງອົງການ NASA, ທັງສອງໜ່ວຍນັ້ນແມ່ນມີຂະໜາດນ້ອຍຫຼາຍເມື່ອສົມທຽບໃສ່ໂງ່ນຫິນທີ່ເຄີຍມາຕໍາໃສ່ໜ່ວຍໂລກປະມານ 66 ລ້ານປີທີ່ຜ່ານມາ, ໃນເວລານັ້ນ ມັນໄດ້ທໍາລາຍສັດສາຍພັນຕ່າງໆ ແລະພືດອີກຫຼາຍຊະນິດຂອງໂລກປະມານ 75 ເປີເຊັນ, ລວມທັງໄດໂນເສົານໍາອີກດ້ວຍ “Awaiting visual confirmation ”